Марта 1992. године, у Босански Брод су ушле хрватске паравојне снаге и отпочеле злочине над српским цивилима. Према сведочењима генерала Бошка Келечевића, начелника Штаба 1. крајишког корпуса Војске Републике Српске, само у селу Сијековац је првог месеца убијен 51 цивил. Ово је био први организовани злочин над српским становништвом у рату у Босни и Херцеговини. Између марта и октобра 1992. године, припадници Хрватских одбрамбених снага и Армије Републике Босне и Херцеговине су у Босанском Броду извршили више злочина над цивилним становништвом српске националности. На простору града је деловало неколико концентрационих логора, а процењује се да је кроз њих прошло око 2.000 српских цивила.